

Biedrība **“Gaujas ilgtspējīgas attīstības biedrība”**

reģ.Nr.50008235771, Spriņģu ielā – 4, Līgatne, Cēsu novads LV-4110

2023. gada 7. augustā

Ādažu novada domei

Saulkrastu novada domei

Siguldas novada domei

Cēsu novada domei

Valmieras novada domei

*Par licencēto makšķerēšanu Gaujā un Braslā*

Saskaņā ar Nolikuma “Par lašveidīgo zivju licencēto makšķerēšanu Gaujā un Braslā” 36. punktu, nosūtu pašvaldībām saskaņošanai pārskatu par licencēto makšķerēšanu Gaujā un Braslā 2023. gadā.

2023. gada lašveidīgo zivju licencētās makšķerēšanas sezona Gaujā un Braslā ir vērtējama, kā izdevusies. Vērtējuma pamatā ir realizēto licenču skaits, kas saistīts ar makšķerēšanai salīdzinoši labvēlīgiem laika apstākļiem un pastiprinātiem kontroles un uzraudzības pasākumiem, ko nodrošināja divas biedrības operatīvās vienības sadarbībā ar Valsts Vides dienesta un pašvaldību policijas amatpersonām. Kopumā realizētas 3436 dienas licences, kas ir 53,52% no atļautā licenču limita (6240) un par 61,7% vairāk nekā 2022. gadā.

1. Laika apstākļi makšķerēšanai bija salīdzinoši labvēlīgi, kas atsaucās uz makšķernieku aktivitāti. Gada sākumā, kaut laika apstākļi bija salīdzinoši silti un upes posmi nebija aizsaluši, Gaujā bija salīdzinoši augsts ūdens līmenis ar sliktu caurredzamību. Janvāra pirmajā dekādē, pēc ūdens līmeņa paaugstināšanos, sākās sals veidojot vāji aizsalstošas krasta joslas un vižņu plūdumu.
2. Aktīvāka makšķerēšanas sezona sākās februārī, kad upes ūdens skaidrojās. Tomēr februāra trešā dekāde visai bieži bija ar saliem, kas vižnu plūduma dēļ apgrūtināja makšķerēšanu.
3. Atšķirībā no iepriekšējā gada, Gaujā pavasara pali sākās agrāk (ap 22. martu), bet palu ūdeņi noskrēja ap 11. aprīli. Tas radīja labvēlīgus apstākļus makšķerēšanai Gaujas lejtecē – īpaši 2. un 3. zonā.
4. Tai pašā laikā, kaut sākot no aprīļa otrā semestra makšķerēšanai bija labvēlīgi apstākļi, tomēr šai laikā daļa “krītošās” lielās zivis bija atgriezušās jūrā. Iespējams, ka šis ir viens no iemesliem, kāpēc lomos neparādās trofejas laši un taimiņi, kaut viņu klātbūtne Gaujā tika pierādīta rudens vaislas zvejas laikā.

**Realizēto licenču skaits pa posmiem 2023. gada (iekavās 2020; 2021;2022 gads):**

|  |  |
| --- | --- |
| Gauja (posmā no Carnikavas dzelzceļa tilta līdz autoceļa A3 tiltam) - 1. zona | **1615**  (755; 1091;494) |
| Gauja (posmā no autoceļa A3 tilta līdz autoceļa P8 tiltam) - 2. zona | **836**  (330; 559; 329) |
| Gauja (posmā no autoceļa P8 tilta līdz Braslas upes ietekai) - 3. zona | **572**  (512; 718; 454) |
| Brasla (no zivju audzētavas līdz ietekai Gaujā) - 4. zona | **45**  (94; 172;153) |
| Gauja (posmā no Braslas ietekas līdz Amatas ietekai) - 5. zona | **277**  (275; 581; 491) |
| Gauja (posmā no Amatas ietekas līdz P18 tiltam pie Valmieras) - 6. zona | **91**  (40; 89; 200) |
| Kopā | **3436**  (2006; 3210; 2121) |

Izveidotā atskaišu sistēma nodrošina, ka atskaites tika iesniegtas 99,42% no izsniegtajām licencēm. Atskaites pēc vairākkārtējiem atgādinājumiem nav iesnieguši 20 makšķernieki, par ko informācija, saskaņā ar spēkā esošajiem normatīvajiem aktiem, nodota Valsts Vides dienestam.

**Statistika par noķertajām zivīm pēc atskaitēm (iekavās 2022 gada dati):**

**1.POSMS**

|  |  |  |  |  |
| --- | --- | --- | --- | --- |
| **Zivs suga** | **Skaits** | **Kopējais svars** | t.sk. paturēts (gab) | t.sk. paturēts (kg) |
| Taimiņš ar negrieztu taukspuru | **481** (34) | **593,22** (165,70) | 124 | 227,95 |
| Taimiņš ar grieztu taukspuru | **35** (2) | **52,78** (2,90) | 11 | 18,70 |
| Lasis ar negrieztu taukspuru | **34** (10) | **56,4** (16,90) | - | - |
| Lasis ar grieztu taukspuru | **5** (6) | **15,4** (29,20) | - | - |
| Līdaka | **29** (6) | **42,58** (9,90) | 4 | 6,31 |
| Strauta forele | **2** (1) | **0,9** (0,35) | - | - |
| Sapals | **13** (2) | **17,7** (3,80) | 2 | 2,10 |
| Varavīksnes forele | **3** | **3,70** | - | - |
| Asaris | **1** | **0,45** | - | - |
| Akmeņplekste | **1** | **0,10** | - | - |
| Salate (Meža vimba) | **2** | **2,10** | - | - |

**2.POSMS**

|  |  |  |  |  |
| --- | --- | --- | --- | --- |
| **Zivs suga** | **Skaits** | **Kopējais svars** | t.sk. paturēts (gab) | t.sk. paturēts (kg) |
| Taimiņš ar negrieztu taukspuru | **346** (47) | **460,60** (81,40) | 79 | 130,08 |
| Taimiņš ar grieztu taukspuru | **21** (3) | **26,50** (8,00) | 10 | 14,70 |
| Lasis ar negrieztu taukspuru | **19** (6) | **65,50** (39,50) | - | - |
| Lasis ar grieztu taukspuru | **7** (3) | **17,30** (17,00) | - | - |
| Līdaka | **10** (6) | **9,70** (7,85) | - | - |
| Sapals | **5** (1) | **4,30** (1,50) | - | - |
| Ausleja | **1** | **0,10** | - | - |
| Ķīsis | **1** | **0,10** | - | - |
| Baltais sapals | **1** | **0,90** | - | - |
| Salate (Meža vimba) | **1** | **0,90** | - | - |

**3.POSMS**

|  |  |  |  |  |
| --- | --- | --- | --- | --- |
| **Zivs suga** | **Skaits** | **Kopējais svars** | t.sk. paturēts (gab) | t.sk. paturēts (kg) |
| Taimiņš ar negrieztu taukspuru | **139** (104) | **212,88** (226,50) | 32 | 62,61 |
| Taimiņš ar grieztu taukspuru | **6** (14) | **12,70** (21,30) | 5 | 9,70 |
| Lasis ar negrieztu taukspuru | **14** (17) | **52,00** (49,10) | - | - |
| Lasis ar grieztu taukspuru | **5** (4) | **17,35** (17,50) | - | - |
| Līdaka | **6** (3) | **12,4** (7,30) | 1 | 3,00 |
| Strauta forele | 1 (1) | 0,20 (0,40) | - | - |
| Sapals | **5** (1) | **5,40** (1,00) | - | - |

**4.POSMS – Brasla**

|  |  |  |  |  |
| --- | --- | --- | --- | --- |
| **Zivs suga** | **Skaits** | **Kopējais svars** | t.sk. paturēts (gab) | t.sk. paturēts (kg) |
| Taimiņš ar negrieztu taukspuru | **5** (1) | **8,50** (0,90) | - | - |
| Taimiņš ar grieztu taukspuru | **3** (4) | 6,80 (6,14) | 2 | 3,80 |
| Lasis ar negrieztu taukspuru | **1** (1) | **2,10** (3,00) | - | - |
| Lasis ar grieztu taukspuru | **1** | **5,50** | - | - |
| Līdaka | **5** (5) | **6,30** (3,40) | - | - |
| Strauta forele | **2** (1) | **1,50** (0,10) | 2 | 1,50 |
| Alata | **1** | **0,50** | - | - |

**5.POSMS**

|  |  |  |  |  |
| --- | --- | --- | --- | --- |
| **Zivs suga** | **Skaits** | **Kopējais svars** |  |  |
| Taimiņš ar negrieztu taukspuru | **21** (42) | **29,78** (63,10) | - | - |
| Taimiņš ar grieztu taukspuru | **3** (8) | **5,4** (16,80) | 1 | 1,00 |
| Lasis ar grieztu taukspuru | **1** (2) | 1,30 (8,00) | - | - |
| Līdaka | **4** (3) | **4,25** (4,90) | - | - |
| Sapals | **1** (1) | **1,00** (2,50) | - | - |
| Alata | **1** | **0,30** | - | - |
| Strauta forele | **1** | **0,10** | - | - |

**6.POSMS**

|  |  |  |  |  |
| --- | --- | --- | --- | --- |
| **Zivs suga** | **Skaits** | **Kopējais svars** |  |  |
| Taimiņš ar negrieztu taukspuru | **16** (35) | **28,64** (66,50) | 5 | 10,84 |
| Taimiņš ar grieztu taukspuru | **1** (4) | **2,00** (9,1) | 1 | 2,00 |
| Līdaka | **3** (8) | **3,3** (20,80) | - | - |
| Sapals | **1** (2) | **1,60** (6,10) | - | - |

Statistiski atskaitēs norādīts, ka licencētās makšķerēšanas periodā Gaujā un Braslā noķertas **1164** (897 -2021. gadā; 371 -2022 gadā) lašveidīgās mērķa zivis, tai skaitā – **1077** (753 – 2021. gadā; 298 – 2022. gadā) **taimiņš** un **87** (144 – 2021 gadā; 73 – 2022 gadā) **lasis**. Salīdzinot ar 2022. gada sezonu kopējais noķerto mērķa zivju īpatsvars palielinājies par 313,7 %. Tas skaidrojams ar makšķerēšanai labvēlīgiem laika apstākļiem un makšķernieku attieksmes uzlabojumiem par godprātīgu atskaišu iesniegšanu. Iesniegto atskaišu dati liecina, ka dabīgi nārstojošo taimiņu īpatsvars (ar nenogrieztu taukspuru) pret mākslīgi atražotajiem taimiņiem (ar grieztu taukspuru) ir ~15:1. Lašu attiecība (dabīgi pret mākslīgi atražotajiem) ir 3,6:1. Tai pašā laikā kopējā taimiņu un lašu īpatsvara attiecība ir 12,4:1. Pieņemot, ka virkne makšķernieku neatšķir taimiņu no laša, un vienas sugas nosaukums tiek piedēvēts citai un otrādi, tai pašā laikā secinām, ka tas situāciju būtiski nemaina, drīzāk, ņemot vērā, ka uzskaitītie laši ir salīdzinoši maza svara, proporcija lašiem varētu būt vēl sliktāka (resp. taimiņš tiek nodēvēts par lasi). Kopumā četru gadu makšķerēšanas atskaišu rezultāti liecina, ka taimiņu resurss Gaujā ir salīdzinoši labs, savukārt lašu populācija ir kritiski maza. Līdzīgi secinājumi ir BIOR veiktajā smoltu monitoringa šī gada pētījumā.

Jaunie licencētās makšķerēšanas noteikumi ļauj paturēt lomā vienu taimiņu, kura izmērs ir no 50 – 70 cm. Lašus lomā paturēt nedrīkst!

Biedrība nodrošina regulārus reidus pirmsnārsta periodā: oktobris - decembris un licencētās makšķerēšanas periodā; janvāris - aprīlis.

Uzraudzību nodrošina biedrības biedri un darbinkieki, pašvaldību vides speciālisti un policijas darbinieki, Zemessardze, Valsts Vides dienesta inspektori, kas mobilizēja papildus resursus arī no citiem reģioniem, Dabas aizsardzības pārvaldes inspektori.

Kopumā biedrība pirmsnārsta periodā (oktobris – decembris) organizējusi un finansējusi 27 reidus, kopumā tiem veltot 504 cilvēkstundas (darba laiks, ko finansē biedrība, kas neiekļauj valsts un pašvaldības darbinieku iesaisti). Reidu laikā tika atklāta virkne pārkāpumu, izņemti nelegālie zvejas rīki u.c.

Licencētās makšķerēšanas periodā (janvāris - aprīlis) biedrība organizējusi un finansējusi 29 reidus tiem veltot 332 cilvēkstundas (darba laiks, ko finansē biedrība, kas neiekļauj valsts un pašvaldības darbinieku iesaisti). Kopumā reidos pārbaudīti 443 makšķernieki (12,9%). Reidu laikā konstatēti atsevišķi gadījumi, kad makšķernieki nav iegādājušies Dienas licenci, kā arī izteikti aizrādījumi par citu noteikumu pārkāpumiem (kas neietilpst LM organizatoru kompetencē).

Atbilstoši lašveidīgo zivju licencētās makšķerēšanas Nolikumam 20% no realizēto licenču vērtības (6872 euro) ieskaitīti Valsts budžetā, bet paŗējie par licenču realizāciju iegūtie līdzekļi tiek ieguldīti zivju krājumu pavairošanai (tai skaitā nārsta vietu atjaunošanai un nārsta vietu kvalitātes uzlabošanai), vides un zivju aizsardzības un licencētās makšķerēšanas organizēšanas un kontroles nodrošināšanai, makšķerēšanas tūrisma infrastruktūras attīstībai.

2023. gadā realizējamie un finansētie projekti:

* “Makšķerēšanas infrastruktūras izveide Iļķenē, Ādažu novadā” (sadarbībā ar Ādažu novada pašvaldību);
* “Izziņas objektu “Lašiem būt” iekārtošana Līgatnē, Siguldā, Ādažos”;
* “Zivju dzīvotņu atjaunošana Gaujas upes Sikšņu krācēs 2023. gadā” (sadarbībā ar Smiltenes novada pašvaldību);
* “Vaidavas upes un tās taimiņa, strauta foreles populācijas izpēte” (sadarbībā ar Smiltenes novada pašvaldību);
* “Zivju nārsta vietu sakopšana Līgatnes upē”;
* “Lašveidīgo zivju nārsta vietu atjaunošana Raunas upē”.

Biedrība konceptuāli vienojusies ar BIOR un valsts zivjaudzētavām par lašu pavairošanu Gaujas pietekupēs 2024. gadā (Gaujā tiek realizēta valsts programma, kur biedrībai lašveidīgo zivju atražošana nav atļauta). Ņemot vērā esošo normatīvo regulējumu aicināsim pašvaldības sagatavot un iesniegt šo projektu pieteikumus. Biedrība nodrošinās projektu līdzfinansējumu.

Licencētās makšķerēšanas organizators, atbilstoši makšķerēšanas nolikumam, organizējis un nodrošinājis Gaujas krastu sakopšanu (atkritumu savākšanu) kopumā savācot 0,8m³ dažādu atkritumu, kā arī nodrošinātas informatīvo zīmju izvietošana visā licencētās makšķerēšanas posmā.

Pateicamies par veiksmīgo sadarbību realizējot lašveidīgo zivju licencētās makšķerēšanas projektu Gaujā un Braslā un pašvaldību atbalstu dažādu projektu realizācijai. Aicinām pašvaldības vērsties biedrībā ar idejām un priekšlikumiem par nepieciešamajiem ieguldījumiem Gaujas baseina infrastruktūrā to administratīvajā teritorijā.

Ar cieņu,

Ainārs Šteins

Biedrības “Gaujas ilgtspējīgas attīstības biedrība” valdes priekšsēdētājs

DOKUMENTS PARAKSTĪTS AR DROŠU ELEKTRONISKO PARAKSTU